57.pielikums

Priekules novada pašvaldības domes

2015.gada 30.decembra sēdes protokolam Nr.17, 57.



**LATVIJAS REPUBLIKA**

# PRIEKULES NOVADA PAŠVALDĪBAS DOME

Reģistrācijas Nr. 90000031601, Saules iela 1, Priekule, Priekules novads, LV-3434, tālrunis 63461006, fakss 63497937, e-pasts: dome@priekulesnovads.lv

**LĒMUMS**

Priekulē

2015.gada 30.decembrī Nr.17

**57.**

**Par centralizētās ūdensapgādes un kanalizācijas tarifu noteikšanu**

**Virgas pagastā**

 2015.gada 15.decembrī Priekules novada pašvaldībā saņemts SIA “Priekules nami’, reģ.Nr.LV42103020465, adrese: Ķieģeļu iela 2a, Priekule, Priekules novads lūgums apstiprināt Priekules novada Virgas pagastā ūdensapgādes un kanalizācijas tarifus.

 Tarifu sakārtošanu ieteikusi veikt Sabiedrisko pakalpojumu regulēšanas komisija, kuras ieskatā vienā apdzīvotā vietā ūdensapgādes un kanalizācijas tarifiem jābūt ar vienotu tarifu.

 Saskaņā ar 2015.gada 24.septembra Priekules novada pašvaldības domes sēdes lēmumu “Par Priekules novada Virgas pagasta ūdens un kanalizācijas apsaimniekošanas funkcijas nodošanu kapitālsabiedrībai SIA “Priekules nami”, ar 2016.gada 1. janvāri SIA “Priekules nami” uzsāks ūdens un kanalizācijas pakalpojuma sniegšanu Virgas pagastā.

 SIA “Priekules nami”, analizējot patreizējo ūdens un kanalizācijas pakalpojuma sniegšanu Virgas pagastā, ko nodrošina Virgas pagasta pārvalde, secina, ka patēriņš pieaug un arī izmaksas pakalpojumam pieaug, līdz ar to tarifi ir sakārtojami atbilstoši patēriņam un uzturēšanas izdevumiem.

 Pamatojoties uz likuma “Par pašvaldībām” 15.panta pirmās daļas 1.punktu un 21.panta pirmās daļas 14.punkta c apakšpunktu, **atklāti balsojot** **PAR - 14** deputāti (Malda Andersone, Inita Rubeze, Arnis Kvietkausks, Inese Kuduma, Rigonda Džeriņa, Vaclovs Kadaģis, Andis Eveliņš, Mārtiņš Mikāls, Ainars Cīrulis, Vija Jablonska, Arta Brauna, Tatjana Ešenvalde, Gražina Ķervija, Andris Džeriņš); **PRET - nav; ATTURAS - nav;** Priekules novada pašvaldības dome **NOLEMJ**:

1. Ar 2016.gada 1.janvāri noteikt sekojošus centralizētās ūdensapgādes un kanalizācijas tarifus Virgas pagastā ( EUR bez PVN):

|  |  |  |
| --- | --- | --- |
|  | **Ūdensapgāde m3** | **Kanalizācija m3** |
| **VIRGAS PAGASTS** |  |  |
| Centrs | 1.08 | 0.97 |
| Purmsāti | 0.67 | 0.60 |
| Mazdzērves | 0.91 | 0.60 |
| Virgas skola | 1.08 | 0.97 |
| Mazadatiņas | 1.08 | 0.97 |
| Maztornīši | 1.08 | 0.97 |

2.Ar 2016.gada 1.janvāri atzīt par spēku zaudējušu Priekules novada pašvaldības domes 27.03.2014. lēmumu (sēdes prot.Nr.7,7.§, 4.1.pielikums) „Par centralizētās ūdensapgādes un kanalizācijas tarifu noteikšanu Bunkas, Gramzdas, Kalētu, Priekules un Virgas pagastos**” daļā par centralizētās ūdensapgādes un kanalizācijas tarifiem Virgas pagastā ( EUR bez PVN).**

Izsūtāms:

SIA “Priekules nami”, Virgas pagasta pārvalde, Finanšu nodaļa.

Pašvaldības domes priekšsēdētāja V.Jablonska